jkorsvik/nowiki_second_scrape_merged huggingface dataset:
Chota (provins)

Chota er en provins i regionen Cajamarca i det nordlige Peru. Den grenser til provinsen Cutervo i nord, til provinsene Utcubamba og Luya i øst, til provinsene Hualgayoc og Santa Cruz i sør og til provinsene Chiclayo og Ferreñafe i vest. Provinshovedstaden er Chota.


== Politisk inndeling ==
Provinsen er delt inn i 19 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Cajamarca
Hartwall Arena

Hartwall Arena er en innendørs flerbrukshall i Helsingfors i Finland. Den har navn etter hovedsponsoren, drikkevareprodusenten Hartwall som også er hjemmehørende i Helsingfors. Hallen er hjemmebanen til ishockeylaget Jokerit som spilte i den finske eliteserien til og med sesongen 2013-2014, og deretter i Kontinental Hockey League (KHL).
Hallen blir mye brukt som konsertarena og arrangerte Eurovision Song Contest 2007 og flere ishockey-VM:

Ishockey-VM 1997
Ishockey-VM 2003
Ishockey-VM 2012 (elite)
Ishockey-VM 2013 (elite)


== Eksterne lenker ==
(fi) Offisielt nettsted 
(fi) Offisielt nettsted 
(en) Hartwall Arena – kategori av bilder, video eller lyd på Commons
Erlend Mørch

Erlend Andreas Mørch (født i 1994) er en norsk skuespiller, tekstforfatter og journalist fra Hellerud i Oslo. Han er kjent for å ha skapt TV-serien Sigurd fåkke pult (2020–) sammen Steinar Klouman Hallert, der de to innehar hovedrollene.Mørch dukket først opp som del av humorkollektivet Humornieu i 2014 med blant annet Morten Ramm, der han har medvirket med produksjon av sketsjer som publiseres på YouTube. Fra 2017 til 2020 var han ansatt i kulturavisen Natt&Dag, der han i 2017 og 2019 bidro han til videoreportasjer om stortingsvalget. Mørch lagde i 2021 YouTube-serien Erlend og Stortingsvalget sammen med Steinar Klouman Hallert og Javad El Bakali på sin egen YouTube-kanal. Mørch kringkaster spill og annet på videostrømmingssplattformen Twitch.


== Filmografi ==


=== Fjernsyn ===


=== Film ===


=== Musikkvideo ===


== Referanser ==


== Eksterne lenker ==
 (en) Erlend Mørch – kategori av bilder, video eller lyd på Commons 
 (en) Erlend Mørch på Internet Movie Database 
(en) Erlend Mørch hos The Movie Database 
 (no) Erlend Mørch på Twitter 
(no) Erlend Mørch på Facebook 
(no) Erlend Mørch på Instagram 
(no) Erlend Mørch på Twitch
Sigvard Andersen

Sigvard August Andersen (født 18. august 1893 i Bergen, død mars 1975 i Merrillville i Indiana i USA) var en norsk stuper som representerte BSC 1908 i Bergen. 
Han deltok i to øvelser i tårnstup ved sommer-OL 1912 i Stockholm; tårnstup («Plain Diving») og høye stup («Plain and Variety Diving combined»), der begge øvelsene bestod av hopp fra både 5 og 10 meters tårn i Djurgårdsbrunnsviken. I begge øvelsene ble han slått ut i kvalifiseringsrunden. I tårnstup fikk han 28,6 poeng, og kom på syvendeplass i kvalifiseringsheatet sitt, mens i høye stup kom han på femteplass av de syv som fullførte hans kvalifiseringsheat. 
Han deltok også ved sommer-OL 1920 i Antwerpen, der han også ble slått ut i kvalifiseringsrunden i begge øvelsene.  


== Eksterne lenker ==
(en) Sigvard Andersen – Olympedia 
(en) Sigvard Andersen – Sports-Reference (OL-resultater – arkivert)
Kullu (fyrstestat)

Kullu, også Kulu, var en stat i Punjab i Nord-India. Landet lå ved elvene Beas og Sutlej. Byen Kullu var hovedstad.
Staten var gammel og førte sin historie tilbake til den andre århundre. Den nådde høyden av sin makt under raja Man Singh, som regjerte fra 1688 til 1719. Han erobret nabostater og tvang andre til å betale tributt. På denne tiden hadde Kullu en utstrekning på 26 000 km2.Etter at Sikhrikets makt økte i området begynte Kullu å betale tributt for å unngå erobring, men da betalingen holdt opp i 1813 ble landet invadert og bare oppgitt av sikhene etter betaling av en større sum. Etter raja Ajit Singh, som styrte fra 1816 til 1846, opplevde Kullu nedgangstider, blant annet på grunn av problemer med arvefølgen. Territoriet ble redusert. Etter den første anglo-sikh-krigen i 1846 kom Kullu under britisk kontroll. Dynastiet fikk beholde et begrenset jagir (gods), men tapte politisk makt og fikk tittelen redusert til rai. Kullu ble integrert i Britisk India som del av en tahsil i distriktet Kangra.Kullu er i dag et distrikt i delstaten Himachal Pradesh i  India.


== Referanser ==
Louise Thorsdahl

Louise Thorsdahl (født 19. juli 1884, død 13. juni 1975) var en kristen forfatter fra Arendal som har skrevet flere bøker.


== Bøker ==
1959 – Se opp for Djevelen!
1956 - Men - Gud kan hjelpe! E-bok
1939 – Underlige bønnhørelser, oplevelser, forutanelser : hvad er spiritisme? : kan de døde vise sig?
1925 – Oplevelser og bønhørelser


== Eksterne lenker ==

(no) Publikasjoner av Louise Thorsdahl i BIBSYS
Axel Wetterberg

Axel Wetterberg (født 29. mai 1877, død 13. juni 1938) var en svensk arkitekt.
Wetterberg var ansatt ved Stockholms fastighetskontor, og tegnet en rekke bygninger for byen, blant disse tilsvarende sosialboliger som ble satt opp i Cedersdalsgatan ved Vanadislunden. Han har også tegnet flere bygninger for andre aktører.


== Fortegnelse over oppsatte boliger i Stockholm (utvalg) ==


== Referanser ==

Arkitekturmuseum - Arkitektregistret
Retfærd

Retfærd: Nordic Journal of Law and Justice er et nordisk juridisk tidsskrift og publiserer artikler på norsk, svensk, dansk og engelsk. Tidsskriftet ble startet i 1976 med utgangspunkt i kritisk juss. Tidsskriftet er i dag ikke lenger i oposisjon til den etablerte rettsvitenskapen, og kjennetegnes av å utfordre den tradisjonelle juridiske tenkemåten ved å se juss/rett i sammenheng med samfunnet og andre fagdispliner enn den rene juss (f.eks. kriminologi, sosiologi og filosofi).
Retfærd redigeres av redaksjoner i Norge, Sverige, Danmark og Finland, men har normalt en nordisk hovedredaktør.
Tidsskriftet utgis av Danmarks Jurist- og Økonomforbunds forlag i København, og ble tidligere utgitt av Universitetsforlaget i Norge. I Norge er tidsskriftet et nivå 2-tidsskrift. Tidsskriftet har hatt ulike undertitler opp gjennom historien, bl.a. Nordisk Juridisk Tidsskrift og nå Nordic Journal of Law and Justice.


== Redaktører ==
Ole Hammerslev (Danmark) 2010–
Alf Petter Høgberg (Norge) 2007–09
Mette Hartlev (Danmark) 1994–
Hanne Petersen (Danmark) 1983–1993


== Eksterne lenker ==
Offisielt nettsted
Åmotsdalen

Åmotsdalen er en sidedal til Drivdalen i Oppdal kommune i Trøndelag. 


== Geografi ==
Fra bygdelaget Engan ca 15 km sør for Oppdal sentrum strekker Åmotsdalen seg vestover og senere mot sørvest ca. 25 km mot Dovrefjell. Åmotselva har sin kilde i Åmotsvatnet, i luftlinje ca 6 km nordvest for Snøhetta. Elva renner derfra ned gjennom Åmotsdalen mot Engan hvor den munner ut i hovedvassdraget Driva. Langs nordsiden av Åmotselva går det vei (bomvei) frem til parkeringsplassen ca. 2 km vest for Stølgjerdet. Dette er utgangspunkt for fotturer bl.a. til Åmotsdalshytta (33 km fra Engan – ca. 10 timer), Loennechenbua og Snøhettamassivet.

 

Fremst i dalen ligger Åmotsdalen gård fra ca 1620. Her var det tradisjonell husdyrdrift fram til den ble fraflyttet på 1990-tallet. 


== Geologi ==
Geologisk hører Åmotsdalen til den ytre randen av Snøhettamassivet som består av kvartsitt. Dette er omdannet sandstein bestående hovedsakelig av kvarts, kalifeltspat og muskovitt hvilket gir materialet en lys farge. Sanden ble avsatt av elver forgrenet ut over store områder av et lavliggende kontinent på slutten av urtiden (900 - 600 mllioner år siden). Her finnes også bergarten kvartsskifer (meta-arkose) kjent som Oppdalskifer. Opprinnelig var dette elvesandstein men hadde en annen utvikling enn avsetningen av Snøhettasandstein. Skifrigheten kommer fra overskyvning i fjellkjededannelsen. Iapetushavet ble borte da de gamle kontinentene igjen kolliderte og dannet superkontinentet Pangaea. Under kollisjonen ble det ene kontinentet skjøvet over det andre og Oppdalskiferen kom til å ligge sammen med Snøhettakvartsitten. Ved Åmotsdalshytta er vi inne i de eldste bergartene i Dovrefjell, gneis. Dette er bunngneis, en del av det gamle superkontinentet som har overlevd med små endringer helt til i dag.I nyere tid ble det høsten 1991 funnet et til da ukjent mineral i Åmotsdalen av Kjell Arve Isbrekken. Blokkene ble funnet på Gråurdfjellet sør for Åmotsdalen ikke langt fra Snøhetta. Den største blokken var på 50-60 kilo, alle blokkene hadde skarpe kanter og kan derfor neppe være transportert langt fra opprinnelsesstedet under siste istid. Steinblokkene inneholdt gull (200 gram per tonn), men også sølv, kopperkis og svovelkis.


== Vern ==
Åmotsdalen er vernet som landskapsvernområde og anbefalt som kulturvern..


== Referanser ==
Diallassagou

Diallassagou er en by og kommune i kretsen Bankass, i regionen Mopta i Mali. Folketellingen i 2009 viste et innbyggertall i kommunen på 22 709, med 2 770 i byen Diallassagou. Per 1998 hadde kommunen 18 799 innbyggere.


== Referanser ==
Supergranulasjon

Supergranulasjon er et spesielt mønster av konveksjonsceller på solens overflate. Fenomenet ble oppdaget i 1950-årene av A.B. Hart ved målinger av Dopplerhastighet som viste horisontale strømmer i fotosfæren (strømningshastighet på ca. 300–500 m/s, en tiendel av det i de mindre granulasjonene). Senere arbeider fra 1960-årene av Leighton, Noyes og Simon etablerte en typisk størrelse på ca. 30 000 km for supergranulasjoner med en levetid på ca. 24 timer.


== Referanser ==


== Eksterne lenker ==
a SOHO/MDI Dopplergram showing supergranular speed pattern
NASA: The Sun Does The Wave
Information at Nature.com
Michel Rieutord and François Rincon, "The Sun’s Supergranulation", Living Rev. Solar Phys. 7, (2010), 2. online article (cited on June 15, 2010).
Dimbal Habé

Dimbal Habé er en by og kommune i kretsen Bankass, i regionen Mopti i Mali. Folketellingen i 2009 viste et innbyggertall i kommunen på 17 682, med 3 091 i byen. Per 1998 hadde kommunen 11 306 innbyggere.


== Referanser ==
Bølerskogen (Oslo)

Bølerskogen (1-103, 2-58) er en gate i Oslo. Den ligger på Bøler i Bydel Østensjø. Gaten fikk navnet sitt i 1955, og har blokk- og småhusbebyggelse.


== Bygninger ==


== Referanser ==


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Holtafjellet

Holtafjellet (også kalt Blåfjellet) er et grensefjell mellom Stryn kommune i Vestland og Volda og Stranda kommuner i Møre og Romsdal. Det har en høyde på 1 479 meter over havet. Fjellet ligger i enden av Terdalen, som er en av sidedalene til Hornindal.En vanlig rute til toppen er fra nabodalen Knutsdalen via Knutsdalskaret (også kalt Skåraskaret)


== Se også ==
Liste over fjell i Hornindal
Sidedaler i Hornindal


== Referanser ==
Dagmar Strand-saken

Dagmar Strand-saken er en av Norges mest omtalte uoppklarte drapssaker, og startet 15. september 1981 da Dagmar Strand ble funnet brutalt drept i sin egen leilighet i Thereses gate på Bislett, Oslo. Dagmar Strand-saken har vært oppe til ny etterforskning flere ganger. Det ble lagt mye ressurser i saken, og den har vært mye omtalt i medier siden 1981, men politiet har ikke lykkes i å pågripe den eller de skyldige.


== Saken ==
Den 79 år gamle kvinnen Dagmar Strand var kneblet, bundet på hender og føtter og slått ihjel i leiligheten sin på Bislett. Den eller de som tok livet av den eldre kvinnen, var trolig på jakt etter hennes sparepenger. Men drapsmannen eller -mennene forsvant tomhendte. To menn ble sett løpende ned Thereses gate rett før drapet ble oppdaget. Dagmar hadde gjemt pengene i BH-en. Etterforskerne fant 30 000 kroner på den drepte pensjonisten. Men de fant aldri spor som førte til oppklaring av rovmordet.I 2006 måtte Politiet arkivere saken som foreldet.


== Referanser ==


== Eksterne lenker ==
Uoppklart – Hvem drepte dem?
Oberappellationsgericht

Oberappellationsgericht var, i henhold til Deutsche Bundesakte av 8. juni 1815 for det tyske forbund, den høyeste domstolen og den høyeste ankeinstans innenfor forbundets medlemsstater eller gruppe av medlemsstater. Domstolen hadde sin opprinnelse i forskjellige lokale domstoler innenfor kurfyrstedømmene i det hellige romerske rike av den tyske nasjon. Etter at Riksjustislovene av 1877 ble vedtatt innenfor det tyske keiserrike, ble domstolen erstattet av Oberlandesgericht.
Stigmella vimineticola

Stigmella vimineticola er en sommerfugl som tilhører familien dvergmøll (Nepticulidae). Den har larver som minerer i bladene på selje. Arten finnes i Mellom-Europa. I Norge er det funnet en del hunn-eksemplarer med kjønnsorganer som stemmer med denne arten, men det ytre utseendet er noe ulikt, i tillegg tyder artens øvrige utbredelse på at det er usannsynlig at den vil forekomme i Norge. De norske eksemplarene tilhører kanskje en nærtstående, hittil ubeskrevet art. Dette er vanskelig å avgjøre før man finner hanner fra de norske bestandene.


== Utseende ==
En liten (vingespenn 5-6,5 millimeter), brunlig møll. Hodet og kragen (fremste del av thorax) er kledt med oppstående, lysgule, hårlignende skjell, det forstørrede, innerste antenneleddet er hvitt. Kroppen og forvingen er grå, uten noen påfallende glans. Bakvingen er lyst gråbrun. De norske individene som har kjønnsorganer som samstemmer med denne arten, har derimot et tydelig, hvitt tverrbånd midt i forvingen.


== Levevis ==
Larvene lever i bladene på selje (Salix caprea).


== Utbredelse ==
Arten er utbredt i den sørlige delen av Mellom-Europa. I Norge er eksemplarer som har kjønnsorganer som stemmer med denne arten, funnet nord til Sogn og Fjordane.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella vimineticola (Frey, 1856)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 171-172. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3


== Eksterne lenker ==
(en) Stigmella vimineticola i Global Biodiversity Information Facility 
(no) Stigmella vimineticola hos Artsdatabanken 
(sv) Stigmella vimineticola hos Dyntaxa 
(en) Stigmella vimineticola hos Fauna Europaea 
(en) Stigmella vimineticola hos NCBI 
(en) Kategori:Stigmella vimineticola – bilder, video eller lyd på Wikimedia Commons
Hartwall

Oy Hartwall Ab er et finsk bryggeri med hovedkontor i Helsingfors, og står for produksjon av øl, sider og mineralvann i Lahtis. Bryggeriet hadde tidligere produksjon i Torneå som med lagt ned i 31. august 2010 og flyttet til Lahtis.
Bryggeriet ble grunnlagt 2. februar 1836 i Sederholms hus ved Senatstorget av Victor Hartwall og denne bygningen fra 1757 er Helsingfors eldste stående bygning og rommer i dag  Helsingfors bymuseum. Hartwall er Finlands største bryggerikonsern og blir eiet av Heineken.
En av Hartwalls mest populære og eldste produkter er Hartwall Jaffa som ble lansert på 1940-tallet.


== Noen varemerker ==
Lapin Kulta
Karjala
Hartwall Jaffa
Hartwall Limonadi Omena
Gin Long Drink


== Se også ==
Hartwall Areena


== Referanser ==


== Eksterne lenker ==
(fi) Offisielt nettsted 
(en) Offisielt nettsted 
(en) Hartwall – kategori av bilder, video eller lyd på Commons
Stigmella myrtillella

Stigmella myrtillella er en sommerfugl som tilhører familien dvergmøll (Nepticulidae). Den har larver som minerer i bladene på blåbær og blokkebær. Den er trolig utbredt over hele Norge.


== Utseende ==
En liten (vingespenn 5-6,5 millimeter), brunlig møll. Hodet og kragen (fremste del av thorax) er kledt med oppstående, lysgule, hårlignende skjell, det forstørrede, innerste antenneleddet er hvitt. Kroppen og forvingen er gråbrune, uten noen påfallende glans. Forvingen har et nokså bredt, hvitt tverrbånd som er bredest ved bakkanten. Bakvingen er lyst gråbrun. Larven er gul med lysbrun hodekapsel.


== Levevis ==
Larvene lever i bladene på blåbær (Vaccinium myrtillus) og blokkebær (Vaccinium uliginosum), helst i barskog, sjeldnere på åpne heier. Arten har én generasjon hvert år, de voksne møllene flyr i juni-juli. Larven minerer i bladene fra august til oktober, larvegangen snor og utvider seg og gangene gror gjerne etter hvert sammen til en sammenhengende flekk, larvens ekskrementer ligger som en midtgang i gangene.


== Utbredelse ==
Arten er utbredt i det meste av Europa, men funn mangler i noen områder. I Norge finnes den trolig over hele landet.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella myrtillella (Stainton, 1857)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 173. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella myrtillella på UK moths: [2]


== Eksterne lenker ==
(en) Stigmella myrtillella i Global Biodiversity Information Facility 
(no) Stigmella myrtillella hos Artsdatabanken 
(sv) Stigmella myrtillella hos Dyntaxa 
(en) Stigmella myrtillella hos Fauna Europaea 
(en) Stigmella myrtillella hos NCBI 
(en) Kategori:Stigmella myrtillella – bilder, video eller lyd på Wikimedia Commons
Contumazá (provins)

Contumazá er en provins i regionen Cajamarca i det nordlige Peru. Den grenser til provinsene San Miguel og San Pablo i nord, til provinsen Cajamarca i øst og til regionen La Libertad i sør og i vest. Provinshovedstaden er Contumazá.


== Politisk inndeling ==
Provinsen er delt inn i 8 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Cajamarca
Stigmella zelleriella

Stigmella zelleriella er en sommerfugl som tilhører familien dvergmøll (Nepticulidae). Den har larver som minerer i bladene på krypvier. Den er funnet på noen få kystlokaliteter i det sørligste Norge.


== Utseende ==
En liten (vingespenn 5-5,5 millimeter), brunlig møll. Denne arten er ganske variabel i fargen. Hodet og kragen (fremste del av thorax) er kledt med oppstående, lysgule til brune, hårlignende skjell, det forstørrede, innerste antenneleddet er hvitt. Kroppen og forvingen er gråbrune, med en nokså tydelig, bronseaktig glans. Forvingen har vanligvis ikke noe tydelig tverrbånd, men vingespissen kan være markert mørkere enn resten av vingen. Bakvingen er lyst gråbrun. Larven er gul.


== Levevis ==
Arten lever bare på sanddyner ved kysten, der larvene utvikler seg i bladene på krypvier (Salix repens). Arten har sannsynligvis to generasjoner hvert år, de voksne møllene flyr henholdsvis i mai-juni og i august.


== Utbredelse ==
Arten er utbredt i dyneområder langs kysten av Vest-Europa. I Norge er den funnet i Østfold og Vest-Agder.


== Systematisk inndeling ==
Noen systematikere regner med at Stigmella lappovimella er identisk med denne arten.

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Overfamilien Nepticuloidea
Familien dvergmøll, Nepticulidae
Underfamilien Nepticulinae
Stammen Nepticulini
Slekten Stigmella Schrank, 1802  – 45 arter i Norge
Stigmella zelleriella (Snellen, 1875)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 173. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Stigmella zelleriella på UK moths: [2]


== Eksterne lenker ==
(en) Stigmella zelleriella i Global Biodiversity Information Facility 
(no) Stigmella zelleriella hos Artsdatabanken 
(sv) Stigmella zelleriella hos Dyntaxa 
(en) Stigmella zelleriella hos Fauna Europaea 
(en) Stigmella zelleriella hos NCBI 
(en) Kategori:Stigmella zelleriella – bilder, video eller lyd på Wikimedia Commons 
Stigmella zelleriella – detaljert informasjon på Wikispecies
Andy Roxburgh

Andrew «Andy» Roxburgh (født 1. august 1943 i Glasgow) er en skotsk tidligere fotballspiller og trener som spilte i angrep i sin aktive karriere.  Han er likevel mest kjent for sin periode som trener for det skotske herrelandslaget fra slutten av 1980-tallet til begynnelsen av 1990-tallet, hvor han var med på å sikre kvalifisering til to mesterskap på rad.


== Klubbkarriere ==
Roxburgh startet sin fotballkarriere hos Queen's Park FC i 1961, hvor han fikk i underkant av 20 seriekamper frem til 1963. Han dro deretter videre til East Stirlingshire FC, hvor han fikk over 30 seriekamper fordelt over to sesonger. I 1965 skrev han under på en kontrakt med Partick Thistle FC, hvor han fikk i underkant av 50 seriekamper frem til 1969, da han dro videre til Falkirk FC. Etter å ha spilt 56 seriekamper og scoret 26 mål, dro Roxburgh i 1972 videre til Clydebank FC, hvor han avsluttet sin drøyt 15 år lange fotballkarriere i 1975.


== Trenerkarriere ==
Etter at han la opp som aktiv spiller ble han i 1975 utnevnt til teknisk direktør av Scottish Football Association. Han ble deretter trener for aldersbestemte landslag i Skottland, og ledet landets U19-landslag til finaleseier mot Tsjekkoslovakia under Europamesterskapet U-19 i 1982. Roxburghs vei mot jobben som Skottland-manager pekte seg ut i september 1985, da Jock Stein døde av hjerteinfarkt i en kamp mot Wales. Steins assistent Alex Ferguson tok midlertidig over og ledet Skottland under VM i fotball 1986, men takket nei til å ta over jobben på permanent basis etter sluttspillet. 
Roxburgh ble deretter forespurt og takket ja den 1. juli 1986, noe overraskende foran langt mer erfarne trenere som blant andre Billy McNeill, Jim McLean, Kenny Dalglish og Tommy Docherty. Roxburgh klarte ikke å få nasjonen kvalifisert til EM i fotball 1988, men ledet Skottland gjennom en vellykket kvalifisering til VM i fotball 1990, hvor laget spilte gruppespillkamper mot Costa Rica (0–1), Sverige (2–1) og Brasil (0–1). Han ledet også Skottland gjennom kvalifiseringen til EM i fotball 1992 i Sverige, hvor Skottland og Roxburgh møtte Nederland (0–1), Tyskland (0–2) og SUS (3–0) i gruppespillet.
Han forlot vervet på høsten 1993 etter at Skottland feilet i å kvalifisere seg til VM i fotball 1994, og ble erstattet av Craig Brown. Siden 1994 har Roxburgh vært teknisk direktør for UEFA og medlem av Teknisk utviklingkomité hos FIFA.


== Meritter ==
IndividueltSFWA Manager of the Year: 1989/1990


== Referanser ==


== Eksterne lenker ==
FIFA.com – Profil
Sandaker-drapet

Sandaker-drapet er en betegnelse på det uoppklarte drapet der Hung Qouc Ngyen (23 år) ble drept på vei til jobb på Sandaker i Oslo 3. februar 2004. Saken ble henlagt av politiet i februar 2012 etter bevisets stilling.


== Saken ==
Hung Quoc Nguyen og hans 22 år gamle kamerat var på åpen soning og på vei til jobb på Sandaker i Oslo 3. februar 2004 da maskerte menn avfyrte en rekke skudd på åpen gate. Hung Quoc Nguyen ble drept, 22-åringen overlevde derimot etter å ha blitt truffet av to skudd, men kan ha vært det egentlige målet for angrepet. Bilen gjerningsmennene flyktet i ble funnet brennende på Grorud. Politiet jobbet ut fra en teori om at det var en hevnaksjon etter flere skyteepisoder mellom A- og B-gjengen.


== Referanser ==


== Eksterne lenker ==
«Hvem drepte dem?», Uoppklart.no